RESOLUCIÓN do 29 de abril de 2013 pola que se nomean os membros da Xunta Arbitral de Transportes de Galicia.
Consellería de Medio Ambiente, Territorio e Infraestruturas — II. Autoridades e persoal — 10/05/2013

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, por Orde da Consellería de Ordenación do Territorio e Obras Públicas do 9 de outubro de 1991 (
Diario Oficial de Galicia
número 232, do 23 de outubro).
A última actualización dos seus membros realizouse por Resolución da Dirección Xeral de Mobilidade do 2 de outubro de 2009 (
Diario Oficial de Galicia
número 200, do 13 de outubro), e o tempo transcorrido desde entón aconsella unha nova modificación que acomode a composición ás novas dispoñibilidades de medios e de persoal da Administración.
Por outra banda, o Comité Galego de Transportes comunicou o seu desexo de modificar os seus representantes, tanto para as empresas de transporte de viaxeiros como de mercadorías. Así mesmo, a Confederación de Empresarios de Galicia comunicou o cesamento das persoas que ata entón tiña designadas como representantes das empresas cargadoras, e designou un novo representante. Desta maneira, resulta axeitado para o funcionamento da Xunta Arbitral modificar a composición tamén no que afecta a ambos os dous órganos.
A modificación afecta unicamente algúns dos membros do órgano arbitral, nos termos indicados, pero, por motivos de claridade, considérase axeitado reproducir nesta resolución a súa composición completa.
De conformidade co exposto,
Primeiro. Nomear membros titulares e suplentes da Xunta Arbitral de Transportes de Galicia as persoas que a seguir se relacionan:
1. Presidente/a:
1.1. Titular:
– A persoa titular da Subdirección Xeral de Ordenación do Transporte da Dirección Xeral de Mobilidade.
1.2. Suplentes:
– A persoa titular da Subdirección Xeral de Inspección do Transporte da Dirección Xeral de Mobilidade.
– A persoa titular da xefatura do Servizo de Concesións da Dirección Xeral de Mobilidade.
2. Vogais:
2.1. Representantes da Administración:
2.1.1. Titulares:
– A persoa titular da Subdirección Xeral de Inspección do Transporte da Dirección Xeral de Mobilidade.
– A persoa titular da xefatura do Servizo de Concesións da Dirección Xeral de Mobilidade.
2.1.2. Suplentes:
– A persoa titular da xefatura de Autorizacións, Informes e Xunta Arbitral da Dirección Xeral de Mobilidade.
- A persoa titular do Servizo de Coordinación dos Plans de Transporte da Dirección Xeral de Mobilidade.
– A persoa titular do Servizo de Informes e Recursos da Dirección Xeral de Mobilidade.
2.2. Representante das empresas de transporte por ferrocarril:
– Vacante.
2.3. Representante das empresas de transporte de viaxeiros e viaxeiras, por proposta do Comité Galego de Transportes:
2.3.1. Titular:
– José Carlos García Cumplido.
2.3.2. Suplente:
– Raquel García Varela.
2.4. Representante das empresas de transporte de mercadorías e das actividades auxiliares e complementarias do transporte, por proposta do Comité Galego de Transportes:
2.4.1. Titular:
– José Carlos García Cumplido.
2.4.2. Suplente:
– Raquel García Varela.
2.5. Representante das persoas consumidoras e usuarias, por proposta do Consello Galego de Consumidores e Usuarios:
2.5.1. Titular:
– Rocío Arnoso Moure.
2.5.2. Suplente:
– Vacante.
2.6. Representante das empresas cargadoras, por proposta da Confederación de Empresarios de Galicia:
2.6.1. Titular:
– José Manuel Maceira Blanco.
2.6.2. Suplente:
– Vacante.
3. Secretario/a:
3.1. Titular:
– A persoa titular do Servizo de Estudos e Apoio Xurídico da Dirección Xeral de Mobilidade.
3.2. Suplente:
– A persoa titular do Servizo de Autorizacións, Informes e Xunta Arbitral da Dirección Xeral de Mobilidade.
4. A designación dos membros correspondentes á Administración entenderase condicionada a que as persoas que ocupen os postos indicados teñan o título de licenciado en dereito ou equivalente.
5. A composición establecida nesta resolución será aplicable para as vistas e actos da Xunta Arbitral de Transportes de Galicia que se realicen a partir do día 27 de maio de 2013; para os anteriores a esa data, entenderase aplicable a composición vixente ata entón.
6. Derrógase a Resolución do 2 de outubro de 2009, da Dirección Xeral de Mobilidade, pola que se nomean os membros da Xunta Arbitral de Transportes de Galicia (
Diario Oficial de Galicia
número 200, do 13 de outubro).
Santiago de Compostela, 29 de abril de 2013